 Teeda kale, muwaadiinta rajada qaranka lexe-jeclada ka qaba ee weliba iyaggu isha ku hayey dhismaha Xukuumadda cusub, waxay can-dhuftooda dib u liqeen, kolkii Liiska xubnaha golaha cusub ay ku dhex arkeen Wasiirkii hore ee arrimaha dibeda Sacad Cali Shire ee Xukuumaddii Madaxweyne Siilaanyo, kaasoo badi bulshaddu ku eedeeyan inuu la ambaday shaqadii Wasaaradda arrimaha dibeda, isla markaana uu kaga mashquulay shaqadiisii kolba Dilaalista Mashaaric qayrul-sharci ah oo ay ku lug leeyihiin xubno ka tirsan qoyska Madaxweynihii hore iyo Madaxweynaha cusub intuba, waxana xubnahaasu soo laabashada Wasiir Sacad Cali Shire ku tilmaameen mid aan bulshada ka qaban Madaxweynaha cusub, oo aan la filayn, maadaama aanay jirin sabab macquul ah oo soo laabashada Wasiirka loogu xushaa, hase-ahaatee inuu soo laabtaa hadda waxay noqonaysa sheekaddu in loga maarmi waayey heshiiska iyo sidii loo kala lahaa saamiyada mashruuca DP World. 